SARL-NUUS SONDAG 20 NOVEMBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 


VOORGESTELDE WYSIGINGS AAN DIE ELEKTRONIESE KOMMU- 
NIKASIEWET OP DIE SARL-WEB 


JAARLIKSE HERDENKINGSDAGDIENS VANDAG 
NOG n MYLPAAL VIR 500 kHz 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


VOORGESTELDE WYSIGINGS AAN DIE ELEKTRONIESE KOMMU- 
NIKASIEWET OP DIE SARL-WEB 


Die Departement na Kommunikasie het die voorgestelde wysigings aan die Elek- 
troniese Kommunikasiewet vir kommentaar gepubliseer. Die SARL bestudeer 
die voorstelle vir moontlike wysigings wat dalk amateurradio mag affekteer. n 
Kopie van die voorgestelde wysigings aan die EKW kan van www.sarl.org.za 
afgelaai word deur na Amateur Radio TODAY in die linkerhandse kolom te 
gaan. Die SARL-Raad rig n uitnodiging vir die indiening van kommentaar 
voor 26 November 2011 aan artoday@sarl.org.za. 


JAARLIKSE HERDENKINGSDAGDIENS VANDAG 


Die jaarlikse herdenkingsdagdiens sal vanoggend om 10:45 uitgesaai word as 
deel van die program Amateurradio VANDAG. Die diens sal in Afrikaans gelei 
word deur Ds Jan Kramer, ZS6GJRK, van die Nederduits-Hervormde gemeente, 
Elsburg. Die diens kon weens n tegniese probleem nie verlede Sondag uitgesaai 
word nie. 


Alle radioamateurs word versoek om vanoggend tussen 10:45 en 11:00 radios- 
tilte te handhaaf ter herinnering aan almal wat hulle lewens in diens van hul 
onderskeie lande gelaat het. 


ARISSat-1 MAG IN APRIL 2012 SY OMWENTELINGS BE-EINDIG 


Volgens voorspellings deur Mineo Makita, JE9PEL, mag ARISSat-1 vroeg in 
April 2012 die Aarde se atmosfeer binnegaan. Die satelliet is op 8 Augustus uit 
die Internasionale Ruimtestasie gelanseer, dit volg n lae wentelbaan en verloor 
gedurig hoogte. Die tempo van hoogteverlies mag versnel word deur toenemende 
atmosferiese digtheid veroorsaak deur toenemende sonaktiwiteit. Met inagnem- 
ing van hierdie faktor, suggereer van die voorspellings dat hertoetreding in die 
atmosfeer so vroeg as 1 Februarie kan wees. 


ARISSat-1 bly heel aktief, dit stuur spraakboodskappe, digitale telemetrie en 
stadige aftas TV-beelde. Amateurs het ook kontakte deur ARISSat-1 se lin- 
iëre transponeerder geniet ten spyte daarvan dat sy UHF-antenna blykbaar 
gedurende (of voor) vrylating beskadig is. Verlede week het AMSAT-NA n kom- 
petisie aangekondig om te sien wie die laaste grepies van telemetrie kan opneem 
voordat ARISSat-1 aan sy einde kom. 'Ten einde die GG of BPSK-telemetrie 
te dekodeer, moet gebruik gemaak word van ARISSATTLM of programmatuur 
vir Windows of Mac OS. Die GG-sein word op 145,915 MHz uitgesaai en die 
BPSK-sein verskyn op 145,920 MHz plus of minus Doppler. 


NOG n MYLPAAL VIR 500 kHz 


Voorbereidende studies vir WRC-agenda item 1.23 wat ten doel het die toeken- 
ning van n bandgedeelte iewers tussen 415 en 526,5 kHz aan die amateurdiens, 
het n mylpaal bereik met die goedkeuring van n Verslag oor Amateur Eksper- 
imentele Bedrywighede in die voorgenoemde frekwensiebereik. 


Werkgroep 1, die groep verantwoordelik vir amateurradioaangeleenthede het 
voortgegaan met die opdatering en hersiening van vrae en antwoorde, aanbevel- 
ings en verslae aangaande die amateurdienste. Die IARU gaan voort om leier- 
skap te toon met die beplanning en in-diens-stelling van hierdie aktiwiteite. 


PROBLEME NEEM OP 10 m TOE SOOS MBF STYG 


In n onlangse uitgawe van die nuusbrief van die TARU se moniteringstelsel is 
gerapporteer dat die indringertoestand op 10 meter versleg soos die maksimum 
bruikbare frekwensie (MBF) in sonsiklus 24 toeneem. 


In die verslag word genoem dat heelwat verkeer van die burgerbandtipe wat van 
AM, FM en ESB gebruik maak tussen 28 en 29,7 MHZ in September en weer in 
Oktober gehoor is. Daar is vasgestel dat die primêre oorsprong van meeste van 
die onwettige seine Europa, Brasilië en die Verre-Ooste is. Die verslag noem 
verder dat die band steeds gevul is met baie taxi s wat van FM gebruik maak. 


In die verslag word ook genoem dat met die verbetering in die hoër HF-bande, 
ons moontlik binnekort wat genoem word “apocalypse” (is dit “openbaring”?) in 
die uitsluitlike 10 m amateurband kan waarneem. Die nuusbrief meld ook van 
steurings in die 24 m-band deur Codar Radar en baie BB-operateurs wat ook 
daar praat. 


Rusland het verlede week ingestem om alles moontlik te doen ten einde onwettige 
taxi-operateurs uit die 10 m-band te verwyder, maar hoe suksesvol dit gaan wees 


sal nog gesien moet word. 
LEDETAL KRUIP AL NADER AAN 1 500 


Die ledetal van die SARL staan tans op 1 414, met nog n entjie om te gaan 
tot by 1 500. Indien u nognie u lidmaatskap hernu het nie, hernu asb. nou 
sodat u lidmaatskap herstel kan word en die voordele en Radio ZS te ontvang. 
Indien die volle lidmaatskapsgelde vir 2011/2012 betaal word, sal lidmaatskap 
ononderbroke voortgaan. 


Indien u nie n lid is nie, is dit nie nou hoog tyd om aan te sluit en u stokperdjie 
wêreldwyd te ondersteun nie? In Januarie 2012 vergader die TTU in Genêve vir 
WRK12. Die ITU maak goeie vordering met n toekenning in die 500 kHz band 
en hulle krag om amateurradio te ondersteun lê in die ledetalle van individuele 
ledeverenigings. Die SARL en OKOSA is in gesprek aangaande n toekenning 
in die 5 MH band. Dit alles benodig die ondersteuning van elke radioamateur. 
Doen dit nou, sluit aan by die SARL en ondersteun jou stokperdjie. 


KLUBAKTIWITEITE 
Suid-Kaap Amateurradioklub. 


Op Saterdag, 5 November 2011 het die SKARK. hulle AJV. te Wildernis gehou 
met 30 persone, lede en nie-lede, teenwoordig. Die nuwe bestuur verkies vir 
2012 is as volg: Voorsitter: Jacdues Vermeulen, 4S1WG Vise-voorsitter: Casey 
Nootenboom, ZS1AAS Sekretaresse/'Tesourier: Bets Meyer, LV van ZSIM 
Herhalers: Hans Potgieter, ZS6GALJ/ZS1ALJ Addisionele lede: John Fletcher, 
ZS17ZR; Chris Meyer, ZS1IM, en Chris Nortier ZS1FA 


Baie dankie aan die uittredende komiteelede en sterkte aan die muwe komitee. 


Na die vergadering is n gesellige Bring-en Braai geniet en die dag is met n 
groot kattebakverkoping afgesluit. 


Die Wesrand Amateurradioklub 


Die Wesrand Amateurradioklub hou sy volgende snuffelmark om 12:00 SAT op 
Saterdag 03 Desember 2011 by die klubhuis in Krotonstraat, Weltevredenpark, 
Roodepoort. Almal is baie welkom. Vir meer inligting kontak Phillip, ZS6PVT, 
by 083 267 3835. 


HEF VOORTPLANTINGSVOORSPELLING 


Hannes Coetzee, ZS6BZP, berig dat daar heelwat sonvlekke is wat C-klas fakkels 
produseer. Daar is 'n skraal moontlikheid dat sonvlek 1 346 `n M-klas fakkel 
kan produseer. Verder is die son se oppervlakte oortrek met kleiner sonvlekke 
wat gunstige HF-toestande verseker. 


Vir diegene wat hulle eie frekwensievoorspellings doen, is die verwagte effek- 
tiewe sonvlektelling vir die week ongeveer 108, ietwat laer as verlede week se 
hoogtepunt vir hierdie siklus. 


20 tot 10 m gaan pret wees met, verskeie openinge gedurende die verloop van die 
dag. Die hoër bande sal tipies eerste oopmaak om dan later deur die laer bande 
gevolg te word. 6 m is ook aktief met goeie TEP-openinge van tyd-tot-tyd. 


Besoek gerus www.spaceweather.co.za vir meer inligting. 
DAGBOEK VAN GEBEURE 


20 November - SARL-velddagkompetisie. 26 November Laaste dag vir in- 
diening van kommentaar op die voorgestelde wysigings aan die Elektroniese 
Kommunikasiewet aan artoday@sarl.org.za. 27 November - GG-been van 80 
m klubkompetisie. 27 November - Digitale kompetisie. 30 November - Laaste 
dag vir insending van logstate vir PEARS HF DX-ekspedisie. 03 Desember - 
Die Wesrand Amateurradioklub se snuffelmark om 12:00. 31 Januarie 2012 - 
Laaste dag vir insending van nominasies vir SARL-Raadslede en mosies vir die 
SARL se AJV in 2012. 31 Januarie 2012 - Sluitingsdatum vir insending van 
voorgestelde verhandelings vir SA AMSAT se Ruimtesimposium. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook 'n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 16:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


